
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2037 

19 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εσωτερικός Κανονισμός λειτουργίας Ομοσπονδίας 

Δικαστικών Επιμελητών. 

Εσωτερικός Κανονισμός λειτουργίας συλλόγων Δικα¬ 
στικών Επιμελητών. 

Σύσταση Επιτροπής προσφυγών με έδρα την Κρήτη, 
στο Τμήμα Ιατρικής του Πανεπιστημίου Κρήτης.... 
Τροποποίηση απόφασης κατανομής θέσεων Εκπαι¬ 
δευτικού Προσωπικού και Ειδικού Τεχνικού Προ¬ 
σωπικού σπς Ακαδημίες Εμπορικού Ναυτικού. 

Συμπλήρωση απόφασης μεταβίβασης αρμοδιοτήτων 
στο Γενικό Γραμματέα, στους Προϊσταμένους Δι¬ 
ευθύνσεων και Τμημάτων του Υπουργείου Αιγαίου 
και του δικαιώματος να υπογράφουν με «Εντολή Υ¬ 
πουργού» . 

Μεταβίβαση κοινοχρήστων εκτάσεων στο Δήμο Πιερέ- 

... 

Έγκριση τροποποίησης του κανονισμού του αμοιβαί¬ 
ου κεφαλαίου ΗΕΙΛ/ΕΤΙΑ ΑΜΟΙΒΑΙΟ ΚΕΦΑΛΑΙΟ ΜΙ¬ 
ΚΤΟ ΕΣΩΤΕΡΙΚΟΥ. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση έγκρισης ΟΕΥ 


Δήμου Συβότων Ν. Θεσπρωτίας. 8 

ΑΠΟΦΑΣΕΙ Σ 

Αριθ. 142327 (1) 


Εσωτερικός Κανονισμός λειτουργίας Ομοσπονδίας Δι¬ 
καστικών Επιμελητών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 117 του Ν. 2318/95 «Κώδι¬ 
κας Δικασπκών Επιμελητών» και 

2. Το έγγραφο αριθ. 567/1999 της Ομοσπονδίας Δικα¬ 
στικών Επιμελητών Ελλάδος. 

«Εγκρίνουμε τον Εσωτερικό Κανονισμό λειτουργίας της 
Ομοσπονδίας Δικαστικών Επιμελητών» ο οποίος έχει ως 
εξής: 


Α. ΟΡΓΑΝΩΣΗ ΓΡΑΦΕΙΩΝ ΟΜΟΣΠΟΝΔΙΑΣ 

1. Τα γραφεία της Ομοσπονδίας λειτουργούν καθημερι¬ 
νά και κατά τις ώρες που λειτουργούν οι δημόσιες υπηρε¬ 
σίες. 

2. Σε περίπτωση που η Ομοσπονδία στερείται υπαλλή- 

1 λου, ή το υπάρχον υπαλληλικό προσωπικό κωλύεται στο 
σύνολό του και για μικρό χρονικό διάστημα, είναι δυνατόν 

2 με απόφαση της Εκτελεστικής Γραμματείας, που λαμβά- 
νεται με την πλειοψηφία του συνόλου των μελών της, να 

3 ορίζεται διαφορετικό ωράριο λειτουργίας των γραφείων 
με ελάχιστο χρόνο δύο ώρες και για τρεις από τις εργάσι¬ 
μες ήμερες της εβδομάδας. Το ωράριο αυτό πρέπει να κα¬ 
λύπτουν εκ περιτροπής ο πρόεδρος, ο γενικός γραμματέ¬ 
ας και ο ταμίας της Ομοσπονδίας χωρίς ν’ αποκλείεται η 
αντικατάστασή τους από ένα μέλος της Εκτελεσπκής 
Γραμματείας που θα το αποδέχεται. Η υποχρέωση αυτής 
της λειτουργίας δεν υφίσταται κατά το μήνα Αύγουστο. 

5 3. Την ευθύνη για τη λειτουργία των γραφείων της Ομο¬ 

σπονδίας έχει αποκλειστικά ο πρόεδρος. Με ευθύνη του 
είναι δυνατόν, κατά τις εκτός λειτουργίας ημέρες και ώ¬ 
ρες, να έχουν πρόσβαση στους χώρους των γραφείων άλ¬ 
λα πρόσωπα (υπάλληλοι, μέλη Ε.Γ. ή ομάδων και επιτρο¬ 
πών εργασίας, συνεργεία καθαρισμού ή συντήρησης 
κ.λπ.). 

Για τα μέλη της Εκτελεστικής Γ ραμματείας ή επικεφα¬ 
λής ομάδων εργασίας, που επιθυμούν να εργασθούν κα¬ 
τά τις μη εργάσιμες ώρες, ο πρόεδρος είναι υποχρεωμέ¬ 
νος να θέτει, στη διάθεσή τους τα γραφεία, της Ομο¬ 
σπονδίας είτε παριστάμενος ο ίδιος, είτε παραδίδοντας 
σε άλλον τα κλειδιά. 

4. Οι υπάλληλοι της Ομοσπονδίας συμμορφώνονται 
προς τις εντολές και υποδείξεις του προέδρου ο οποίος 
είναι αρμόδιος και για τον πειθαρχικό τους έλεγχο. 

5. Άδειες των υπαλλήλων πάσης φύσεως οι μεν κανονι¬ 
κές χορηγούνται μετά από απόφαση της Εκτελεσπκής 
Γ ραμματείας οι δε λοιπές (γονικές, έκτακτες, κ.λπ.) απο- 
φασίζονται στα πλαίσια του νόμου από τον πρόεδρο. 

6. Σε περίπτωση που η Ομοσπονδία έχει περισσότερα 
του ενός καταστήματα ή ο αριθμός των υπαλλήλων της υ¬ 
περβαίνει τους οκτώ καταρπ'ζεται ιδιαίτερος κανονισμός 
προσωπικού με ταυτόχρονη αναμόρφωση των διατάξεων 
των παραγράφων 3,4,5,8 και 9. 

7. Η γραμματεία της Ομοσπονδίας τηρεί φακέλλους ε¬ 
νημέρωσης των: προέδρου, αντιπροέδρων, γενικού 

γραμματέα, αναπληρωτή γενικού γραμματέα και ταμία, 
στους οποίους τοποθετεί φωτοαντίγραφα των εγγράφων 
σύμφωνα με την επομένη παράγραφο. 

8. Όλα τα εισερχόμενα έγγραφα της Ομοσπονδίας τί¬ 
θενται υπόψη του προέδρου, ο οποίος με πρόχειρη επ’ 
αυτών σημείωση ορίζει εάν συντρέχει λόγος ενημέρωσης 
των αναφερομένων στην προηγουμένη παράγραφο και 
σε επείγουσες περιπτώσεις παραγγέλει την άμεση απο¬ 
στολή τους. Σε κάθε περίπτωση φωτοαντίγραφα των εγ¬ 
γράφων που αφορούν σε καταγγελίες, αιτήσεις, αναφο¬ 
ρές, προσφορές, δωρεές και κάθε ζήτημα για το οποίο 
χρειάζεται απόφαση της Εκτελεστικής Γραμματείας το¬ 
ποθετούνται στον αντίστοιχο φάκελλο ενημέρωσης των 
μελών της. 

9. Όλα τα έγγραφα της Ομοσπονδίας ασφαλίζονται και 
η πρόσβαση σ’ αυτά είναι δυνατή μόνο με άδεια του προ¬ 
έδρου. Κατ’ εξαίρεση δεν χρειάζεται η άδεια αυτή για τα 
μέλη της Εκτελεσπκής Γραμματείας προκειμένου για ει¬ 
σερχόμενα ή εξερχόμενα έγγραφα της Ομοσπονδίας. 

Β. ΑΡΜΟΔΙΟΤΗΤΕΣ - ΑΝΑΠΛΗΡΩΣΕΙΣ 

1. Ο πρόεδρος μπορεί με πράξη του, που λαμβάνει α¬ 
ριθμό στο πρωτόκολλο εξερχόμενων εγγράφων, να εκ¬ 
χωρήσει μέρος των αρμοδιοτήτων του στους αντιπροέ¬ 
δρους. Στην πράξη αυτή αναφέρονται ρητά οι εκχωρού¬ 
μενες αρμοδιότητες, το όνομα του αντιπροέδρου στον 
οποίο εκχωρούνται και η χρονική διάρκεια ισχύος της εκ¬ 
χώρησης, που δεν μπορεί να υπερβαίνει τους δύο μήνες. 

2. Ανάλογη εκχώρηση μπορεί να γίνει από το γενικό 
γραμματέα προς τον αναπληρωτή του ή τον ταμία 
προς ένα εκ των αντιπροέδρων που δεν αναπληρώνει κα¬ 
τά το χρόνο αυτό τον πρόεδρο, η δε σχετική πράξη του 
προέδρου καταρτίζεται μετά από έγγραφη κοινή προς 
αυτόν δήλωση των αναπληρούμενων και των αναπληρω¬ 
τών. 

3. Με απόφαση της Εκτελεστικής Γραμματείας ορίζο¬ 
νται: 

α) εκ των αντιπροέδρων οι επικεφαλής - συντονιστές 
των κατά το εδάφιο «δ» του άρθρου 121 του Ν. 2318/95 
«Κώδικας Δικαστικών Επιμελητών» τμημάτων, και β) τα 
κατά την παρ. 5 του άρθρου 119 του ιδίου νόμου καθήκο¬ 
ντα των ανππροέδρων, μεταξύ των οποίων περιλαμβάνο¬ 
νται ιδίως ζητήματα που αφορούν πολιτισμικές εκδηλώ¬ 
σεις, δημόσιες σχέσεις, μηχανοργάνωση και ζητήματα 
γενικώς κοινωνικού, νομικού και επαγγελματικού ενδια¬ 
φέροντος. 

4. Σε περίπτωση συνεχούς και αδικαιολόγητης αποχής 
του προέδρου από το σύνολο των καθηκόντων του για 
διάστημα μεγαλύτερο των δύο μηνών, εφαρμόζονται α- 
ναλόγως οι διατάξεις του δευτέρου εδαφίου και επομέ¬ 
νων της παρ. 3 του άρθρου 105 του Ν. 2318/1995 «Κώδι¬ 
κας Δικαστικών Επιμελητών». Στην περίπτωση αυτή δεν 
προσμετράται ως χρόνος απουσίας ο κατά την παρ. 1 
χρόνος αναπλήρωσής του. 

5. Σε περίπτωση αποχής από το σύνολο των καθηκό¬ 
ντων τους των υπολοίπων μελών της Εκτελεσπκής Γραμ¬ 
ματείας εφαρμόζονται αναλόγως οι διατάξεις της παρ. 3 
του άρθρου 106 του ίδιου νόμου. 

6. Σε περίπτωση αδικαιολόγητης απουσίας μέλους της 
Εκτελεσπκής Γραμματείας από δύο συνεχόμενες τακτι¬ 
κές συνεδριάσεις με απόφαση της πλειοψηφίας των απο- 
μενόντων μελών αντικαθίστανται από το εν συνεχεία ανα¬ 
πληρωματικό. 


7. Εάν εκλείψουν ή δεν προσέλθουν τουλάχιστον δύο 
μέλη της ελεγκτικής επιτροπής, αυτή συμπληρώνεται μέ¬ 
χρι του αριθμού των τριών από τα αναπληρωματικά, μέλη 
και αν δεν υπάρχουν τέτοια από τους πρώτους επιλαχό- 
ντες και μη εκλεγέντες κατά τις προηγηθείσες αρχαιρε¬ 
σίες ως μέλη της Εκτελεσπκής Γραμματείας. Η αναπλή- 
ρωση πιστοποιείται με πράξη του προέδρου που λαμβά¬ 
νει αριθμό στο πρωτόκολλο εξερχόμενων εγγράφων. 

8. α) Οι συνεδριάσεις της Εκτελεστικής Γ ραμματείας 
πραγματοποιούνται στα γραφεία της ή στα γραφεία ενός 
εκ των Συλλόγων της χώρας ή σε άλλο τόπο με απόφασή 
της ή με απόφαση του προέδρου. Η σχετική πρόσκληση 
αποστέλλεται πέντε τουλάχιστον ήμερες πριν από τη συ¬ 
νεδρίαση. 

β) Εκτάκτως μπορούν να προσκληθούν τα μέλη της Ε¬ 
κτελεστικής Γραμματείας τηλεφωνικά, τηλεγραφικά ή με 
άλλο πρόσφορο τρόπο για την ανπμετώπιση επειγόντων 
ζητημάτων. 

9. Κατά τις συνεδριάσεις της Εκτελεστικής Γραμματεί¬ 
ας επιτρέπεται η παρουσία ως ακροατών των ανππροσώ- 
πων της, οποιουδήποτε δε άλλου μέλους μετά από από¬ 
φασή της. 

Γ. ΕΚΔΗΛΩΣΕΙΣ 

1. Για τις προβλεπόμενες από το άρθρο 112 του «Κώδι¬ 
κα Δικασηκών Επιμελητών» εκδηλώσεις απαιτείται από¬ 
φαση της πλειοψηφίας του συνόλου των μελών της Εκτε- 
λεσπκής Γ ραμματείας. 

2. Με απλή πλειοψηφία των παρόντων η Εκτελεστική 
Γραμματεία αποφασίζει για τον τόπο, το χρόνο και τις δα¬ 
πάνες αυτών των εκδηλώσεων. 

3. Σπς εκδηλώσεις αυτές την Ομοσπονδία εκπροσωπεί 
ο πρόεδρος νόμιμα αναπληρούμενος. 

4. Σπς περιπτώσεις που στα πλαίσια τέτοιων εκδηλώσε¬ 
ων προβλέπεται δημόσιος διάλογος, την Ομοσπονδία εκ¬ 
προσωπεί ο πρόεδρος ή άλλο μέλος του Κλάδου που, κα¬ 
τά την κρίση της Εκτελεσπκής Γ ραμματείας διαθέτει τα α¬ 
νάλογα προσόντα για ν’ ανταποκριθεί στο έργο αυτό. 

5. Με απόφαση της Εκτελεσπκής Γραμματείας καθορί¬ 
ζεται κάθε φορά η σύνθεση των αντιπροσωπειών που 
συμμετέχουν σε διεθνείς συναντήσεις, συνέδρια ή άλλες 
εκδηλώσεις. Η απόφαση αυτή δεν μπορεί να παραβιάζει 
διαδικασίες που προβλέπονται από το κατασταπκό και 
κανονισμούς λειτουργίας της Διεθνούς Ενώσεως δικα¬ 
στικών Επιμελητών. 

Δ. ΓΕΝΙΚΑ 

1. Η Εκτελεστική Γραμματεία οφείλει να χορηγεί στα μέ¬ 
λη που το ζητούν έγγραφα, αντίγραφα των εισηγήσεων 
που έχουν κατατεθεί σ' αυτή. 

2. Αντίγραφα ή αποσπάσματα των πρακπκών συνεδριά¬ 
σεων των συνόδων των αντιπροσώπων της Ομοσπονδίας 
βεβαιώνονται από το γενικό γραμματέα και χορηγούνται 
υποχρεωτικά στους αντιπροσώπους που τα ζητούν εγ- 
γράφως. 

3. Αντίγραφα ή αποσπάσματα των πρακπκών συνεδριά¬ 
σεων της Εκτελεσπκής Γ ραμματείας, βεβαιωμένα για την 
ακρίβειά τους από το γενικό γραμματέα, χορηγούνται υ¬ 
ποχρεωτικά, εφόσον ζητηθούν εγγράφως, στα μέλη της 
σε κάθε άλλο δε μετά από σύμφωνη γνώμη του προέδρου 
ή απόφαση της Εκτελεσπκής Γραμματείας. 

4. Η μηχανοργάνωση των υπηρεσιών της Ομοσπονδίας 
πραγματοποιείται με απόφαση της Εκτελεσπκής Γραμμα¬ 
τείας, στην οποία καταγράφονται και όλες οι λεπτομέρειες. 

Ε. ΔΕΟΝΤΟΛΟΓΙΚΟΙ ΚΑΝΟΝΕΣ 

Οι δεοντολογικοί κανόνες που αναφέρονται, στον εσω¬ 
τερικό κανονισμό λειτουργίας συλλόγων δικαστικών επι¬ 
μελητών ισχύουν και εφαρμόζονται, αναλόγως και στην 
Ομοσπονδία. 

Από τις διατάξεις αυτής της απόφασης, δεν προκαλεί- 
ται δαπάνη εις βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Νοεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
——♦- 

Αρίθ. 142328 (2) 

Εσωτερικός Κανονισμός λειτουργίας συλλόγων Δικαστι¬ 
κών Επιμελητών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 117 του Ν. 2318/95 «Κώδι¬ 
κας Δικαστικών Επιμελητών» και 

2. Το έγγραφο αριθ. 567/1999 της Ομοσπονδίας Δικα¬ 
στικών Επιμελητών Ελλάδος. 

«Εγκρίνουμε τον Εσωτερικό Κανονισμό λειτουργίας 
των συλλόγων Δικασπκών Επιμελητών» ο οποίος έχει ως 
εξής: 

Α. ΟΡΓΑΝΩΣΗ ΓΡΑΦΕΙΩΝ ΣΥΛΛΟΓΟΥ 

1. Τα γραφεία ου Συλλόγου λειτουργούν καθημερινά 
και κατά τις ώρες που λειτουργούν οι δημόσιες υπηρε¬ 
σίες. 

2. α) Σε περίπτωση που ο Σύλλογος στερείται υπαλλή¬ 
λου, είναι δυνατόν με απόφαση του Διοικητικού Συμβου¬ 
λίου, που λαμβάνεται με την πλειοψηφία του συνόλου των 
μελών του, να ορίζεται, διαφορετικό ωράριο λειτουργίας 
των γραφείων. 

β) Στην παραπάνω περίπτωση είναι δυνατό με απόφαση 
του Διοικητικού Συμβουλίου μία τηλεφωνική γραμμή και 
ένα ΡΑΧτου Συλλόγου να τοποθετηθούν στο γραφείο του 
προέδρου. 

3. Την ευθύνη για τη λειτουργία των γραφείων του Συλ¬ 
λόγου έχει αποκλειστικά ο πρόεδρος. Με ευθύνη του εί¬ 
ναι δυνατόν, κατά τις εκτός λειτουργίας ημέρες και ώρες, 
να έχουν πρόσβαση στους χώρους των γραφείων άλλα 
πρόσωπα (υπάλληλοι, ομάδες και επιτροπές εργασίας, 
συνεργεία καθαρισμού ή συντήρησης κ.λπ.). 

Για τα μέλη του Διοικητικού Συμβουλίου ή επικεφαλής 
ομάδων εργασίας, που επιθυμούν να εργασθούν κατά τις 
μη εργάσιμες ώρες, ο πρόεδρος είναι υποχρεωμένος να 
θέτει στη διάθεσή τους τα γραφεία του Συλλόγου είτε πα- 
ριστάμενος ο ίδιος, είτε παραδίδοντας εις άλλον τα κλει¬ 
διά. 

4. Οι υπάλληλοι του Συλλόγου συμμορφώνονται προς 
τις εντολές και υποδείξεις του προέδρου ο οποίος είναι 
αρμόδιος και για τον πειθαρχικό τους έλεγχο. 

5. Άδειες των υπαλλήλων πάσης φύσεως οι μεν κανονι¬ 
κές χορηγούνται, μετά από απόφαση του Διοικητικού 
Συμβουλίου οι δε λοιπές (γονικές, έκτακτες, κ,λπ.) απο- 
φασίζονται στα πλαίσια του νόμου από τον πρόεδρο. 

6. Σε περίπτωση που ο Σύλλογος έχει περισσότερα του 
ενός καταστήματα ή ο αριθμός των υπαλλήλων του υπερ¬ 
βαίνει τους οκτώ καταρτίζεται ιδιαίτερος κανονισμός 


προσωπικού με ταυτόχρονη αναμόρφωση των διατάξεων 
των παραγράφων 3,4,5,8 και 9. 

7. Η γραμματεία του Συλλόγου τηρεί φακέλλους ενημέ¬ 
ρωσης των: προέδρου, γενικού γραμματέα, ταμία και Δι¬ 
οικητικού Συμβουλίου, στους οποίους τοποθετεί φωτοα¬ 
ντίγραφα των εγγράφων αρμοδιότητάς τους, σύμφωνα 
με την επόμενη παράγραφο. 

8. Όλα τα εισερχόμενα έγγραφα του Συλλόγου τίθενται 
υπόψη του προέδρου, ο οποίος με πρόχειρη επ’ αυτών 
σημείωση ορίζει εάν συντρέχει λόγος ενημέρωσης των α- 
ναφέρομένων στην προηγούμενη παράγραφο. Σε κάθε 
περίπτωση φωτοαντίγραφα των εγγράφων που αφορούν 
σε καταγγελίες, αιτήσεις, αναφορές, προσφορές, δωρε¬ 
ές και κάθε ζήτημα για το οποίο χρειάζεται απόφαση του 
Διοικητικού Συμβουλίου τοποθετούνται στον αντίστοιχο 
φάκελλο ενημέρωσης, στον οποίο δικαιούνται να έχουν 
πρόσβαση μόνο τα μέλη του Δ.Σ. χωρίς καμία ιδιαίτερη 
διατύπωση ή άδεια. 

9. Όλα τα πρωτότυπα έγγραφα του Συλλόγου και οι α¬ 
τομικοί φάκελλοι των μελών ασφαλίζονται και η πρόσβα¬ 
ση σ’ αυτά είναι δυνατή μόνο με άδεια του προέδρου ή α¬ 
πόφαση του Διοικητικού Συμβουλίου. Κατ’ εξαίρεση δεν 
χρειάζεται η άδεια αυτή στα μέλη του Διοικητικού Συμ¬ 
βουλίου προκειμένου για εισερχόμενα ή εξερχόμενα έγ¬ 
γραφα του Συλλόγου. 

Β. ΑΡΜΟΔΙΟΤΗΤΕΣ-ΑΝΑΠΛΗΡΩΣΕΙΣ 

1. Ο πρόεδρος μπορεί με πράξη του, που λαμβάνει α¬ 
ριθμό στο πρωτόκολλο εξερχόμενων εγγράφων, να εκ¬ 
χωρήσει μέρος των αρμοδιοτήτων του στον ανππρόε- 
δρο. Στην πράξη αυτή αναφέρονται ρητά οι εκχωρούμε¬ 
νες αρμοδιότητες και η χρονική διάρκεια ισχύος της 
εκχώρησης, που δεν μπορεί να υπερβαίνει το μήνα. 

2. Ανάλογη εκχώρηση μπορεί να γίνει από το γενικό 
γραμματέα προς τον αναπληρωτή του, η δε σχετική πρά¬ 
ξη του προέδρου καταρτίζεται μετά από έγγραφη προς 
αυτόν δήλωση του αναπληρούμενου. 

3. Σε περίπτωση συνεχούς και αδικαιολόγητης αποχής 
του προέδρου από το σύνολο των καθηκόντων του για 
διάστημα μεγαλύτερο των δύο μηνών, εφαρμόζονται α¬ 
ναλόγως οι διατάξεις του δεύτερου εδαφίου και επομέ¬ 
νων της παρ. 3 του άρθρου 105 του Ν. 2318/1995 «Κώδι¬ 
κας Δικαστικών Επιμελητών». 

4. Σε περίπτωση αποχής του γενικού γραμματέα από το 
σύνολο των καθηκόντων του εφαρμόζονται οι διατάξεις 
της παρ. 3 του άρθρου 106 του ίδιου νόμου. 

5. Σε περίπτωση συνεχούς και αδικαιολόγητης απου¬ 
σίας μελών του Διοικητικού Συμβουλίου, εγγράφως προ- 
σκληθέντων προ τριών ημερών, από τρεις συνεχόμενες 
συνεδριάσεις που έχουν ως συνέπεια τη μη επίτευξη α¬ 
παρτίας, με απόφαση της πλειοψηφίας των απομενόντων 
μελών αντικαθίστανται από τους εν συνεχεία αναπληρω¬ 
ματικούς του συνδυασμού με τον οποίο έχουν εκλεγεί, ε¬ 
άν δε έχουν εκλεγεί με το ψηφοδέλτιο ανεξαρτήτων ε¬ 
φαρμόζονται αναλόγως οι διατάξεις του στ’ εδαφίου της 
παρ. 4 του άρθρου 133 «Κώδικας Δικασπκών Επιμελη¬ 
τών». 

6. Εάν εκλείψουν ή δεν προσέλθουν τουλάχιστον δύο 
μέλη της ελεγκπκής επιτροπής, αυτή συμπληρώνεται μέ¬ 
χρι του αριθμού των τριών με τους πρώτους επιλαχόντες 
και μη εκλεγέντες κατά πς προηγηθείσες αρχαιρεσίες 
συμβούλους εκ των συνδυασμών κατά σειρά δυνάμεως 
αυτών. Εάν δεν υπάρχουν τέτοια πρόσωπα η ελεγκπκή ε- 

πιτροπή συμπληρώνεται από μέλη του Συλλόγου με πρά¬ 
ξη του προέδρου. 

Γ. ΕΚΔΗΛΩΣΕΙΣ 

1. Για τις προβλεπόμενες από το άρθρο 112 του «Κώδι¬ 
κα Δικαστικών Επιμελητών» εκδηλώσεις απαιτείται από¬ 
φαση της πλειοψηφίας του συνόλου των μελών του Διοι¬ 
κητικού Συμβουλίου. 

2. Με απλή πλειοψηφία των παρόντων το Διοικητικό 
Συμβούλιο αποφασίζει για τον τόπο, το χρόνο και τις δα¬ 
πάνες αυτών των εκδηλώσεων. 

3. Στις εκδηλώσεις αυτές το Σύλλογο εκπροσωπεί ο 
πρόεδρος νόμιμα αναπληρούμενος. 

4. Στις περιπτώσεις που στα πλαίσια τέτοιων εκδηλώσε¬ 
ων προβλέπεται δημόσιος διάλογος, το Σύλλογο εκπρο¬ 
σωπεί ο πρόεδρος ή άλλο μέλος του Συλλόγου που, κατά 
την κρίση του Διοικηπκού Συμβουλίου, διακρίνεται για 
την επιστημονική του συγκρότηση και τη διαλεκτική του ι¬ 
κανότητα. 

5. Κάθε Σύλλογος, στην περιφέρεια του οποίου με πρω¬ 
τοβουλία της Ομοσπονδίας διοργανώνονται διάφορες 
εκδηλώσεις κατά το άρθρο 112 «Κώδικας Δικαστικών Ε¬ 
πιμελητών», έχει υποχρέωση να υποβοηθεί την Ομοσπον¬ 
δία, προκειμένου να επιτευχθούν οι στόχοι των εκδηλώ¬ 
σεων αυτών. 

Δ. ΓΕΝΙΚΑ 

1. Αντίγραφα ή αποσπάσματα των πρακτικών συνε¬ 
δριάσεων των γενικών συνελεύσεων του Συλλόγου βε¬ 
βαιώνονται από το γενικό γραμματέα και χορηγούνται υ¬ 
ποχρεωτικά στα μέλη του Συλλόγου που τα ζητούν εγ- 
γράφως. 

2. Αντίγραφα ή αποσπάσματα των πρακτικών συ νεδριά- 
σεωντου Διοικηπκού Συμβουλίου, βεβαιωμένα για την α- 
κρίβειά τους από το γενικό γραμματέα, χορηγούνται υπο- 
χρεωπκά, εφόσον ζητηθούν εγγράφως, στα μέλη του Δι¬ 
οικητικού Συμβουλίου και τον πρόεδρο της Ομο¬ 
σπονδίας, σε κάθε άλλο δε μετά από σύμφωνη γνώμη του 
προέδρου ή απόφαση του Διοικητικού Συμβουλίου. 

3. Η μηχανοργάνωση των υπηρεσιών του Συλλόγου 
πραγματοποιείται με απόφαση του Διοικηπκού Συμβου¬ 
λίου, στην οποία καταγράφονται και όλες οι λεπτομέρει¬ 
ες. 

4. Όταν ερευνάται η διαπίστωση στοιχείων που να δι¬ 
καιολογούν την ενέργεια προκαταρκπκής εξέτασης κα¬ 
τά δικασπκού επιμελητή, ο ερευνών μπορεί να καλεί τα 
προς εξέταση πρόσωπα; είτε στο γραφείο του, είτε στα 
γραφεία του Συλλόγου .Όταν απαιτείται έγγραφη πρό¬ 
σκληση προς τον εξεταζόμενο αυτή λαμβάνει αριθμό 
στο πρωτόκολλο εξερχόμενων εγγράφων του Συλλό¬ 
γου. 

5. Όταν αποφασίζεται η κατά την προηγούμενη παρά¬ 
γραφο διενέργεια έρευνας αυτή ανατίθεται σε μέλος του 
Διοικηπκού Συμβουλίου εξαιρουμένωντωνπροέδρου και 
γενικού γραμματέα. 

6. Μετά το πέρας της έρευνας το Διοικηπκό Συμβούλιο 
αποφασίζει για πς επόμενες ενέργειες εκπμώντας τα πο¬ 
ρίσματα της έρευνας και την εισήγηση αυτού που τη διε- 
νήργησε. 

7.0 Σύλλογος προμηθεύει τους συνδυασμούς και τους 
υποψηφίους με τον αιτούμενο αριθμό ψηφοδελτίων εφό¬ 
σον τα ζητήσουν δεκαπέντε τουλάχιστον ημέρες πριν α¬ 
πό την ψηφοφορία και καταβάλουν την ανπ'στοιχη δαπά¬ 
νη δέκα ημέρες πριν απ’ αυτή. 


Ε. ΔΕΟΝΤΟΛΟΓΙΚΟΙ ΚΑΝΟΝΕΣ 

1. Δεν επιτρέπεται η ανάληψη συνέχισης εκκρεμούς 
διαδικασίας εάν δεν βεβαιώνεται ο αναλαμβάνων αυτήν 
όπ έχουν καταβληθεί στον προηγουμένως επιμελούμενο 
το σύνολο των δαπανών και αμοιβώντου μέχρι του σημεί¬ 
ου αυτού. Ως εκκρεμής θεωρείται η διαδικασία που προ- 
άγεται με τον ίδιο επισπεύδοντα και στη βάση του ίδιου ε¬ 
κτελεστού τίτλου. 

2. Είναι ανεπίτρεπτη η πρόσληψη δικασπκού επιμελητή 
από άλλο συνάδελφο με πάγια αντιμισθία ή η ανάθεση σ’ 
αυτόν μέρους των εργασιών του με μειωμένες αμοιβές. Η 
ευθύνη αυτή βαρύνει και τα δύο μέρη. 

3. Δεν επιτρέπεται η διατύπωση και διασπορά δυσμενών 
ή μειωπκών χαρακτηρισμών από δικασπκό επιμελητή σε 
βάρος συναδέλφου του. Αυτό είναι δυνατό να γίνεται με τη 
νόμιμη διαδικασία της προς το Σύλλογο καταγγελίας. 

4. Δεν επιτρέπεται η εξασφάλιση επαγγελμαπκής ύλης 
με αντιπαροχή οποιοσδήποτε μορφής και μεγέθους. 

5. Ο σεβασμός της προσωπικότητας του πολίτη κατά 
την εκτέλεση των καθηκόντων του δικαστικού επιμελητή 
είναι υποχρέωση του τελευταίου. 

6. Η παράβαση των δεοντολογικών κανόνων είναι ικανό 
στοιχείο για την έναρξη της έρευνας που προβλέπεται 
στο άρθρο 63 του «Κώδικα Δικαστικών Επιμελητών». 

Από τις διατάξεις αυτής της απόφασης, δεν προκαλεί- 
ται δαπάνη εις βάρος του Κρατικού Προϋπολογισμού. 

Η παρούσα απόφαση να δημοσιευθεί στον Εφημερίδα 
της Κυβερνήσεως. 

Αθήνα, 3 Νοεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-Φ- 

Αριθ. Δία/16448 @) 

Σύσταση Επιτροπής προσφυγών με έδρα την Κρήτη, στο 
Τμήμα Ιατρικής του Πανεπιστημίου Κρήτης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του άρθρου 167 του Ν.2683/99. 

2. Το έγγραφο με αρ. 515/7.7.1999 του Πανεπιστημίου 
Κρήτης, αποφασίζουμε: 

I. Συστήνουμε την προβλεπόμενη από τις διατάξεις του 
άρθρου 467 του Ν. 2683/99 Επιτροπή Προσφυγών του 
τμήματος ιατρικής του Πανεπιστημίου Κρήτης αποτελού- 
μενη από τους κατωτέρω: 
α. Τακτικά μέλη 

1. Χελιδώνη Εμμανουήλ, Καθηγητή Ωτορ/λογίας του 
τμήματος Ιατρικής του Παν. Κρήτης. 

2. Ηλιόπουλο Γεώργιο, Καθηγητή Αιματολογίας του 
τμήματος Ιατρικής του Παν. Κρήτης. 

3. Σιαφάκα Νικόλαο, Καθηγητή Πνευμονολογίας του 
τμήματος Ιατρικής του Παν. Κρήτης. 

β. Αναπληρωματικά μέλη 

1. Γκουρτσογιάννη Νικόλαο, Καθηγητή Ακτινολογίας 
του τμήματος Ιατρικής του Παν. Κρήτης. 

2. Παπαχατζή - Καλμαντή Μαρία, Καθηγήτρια Ογκολο- 
γίας-Αιματολογίας Παίδων του τμήματος Ιατρικής του 
Παν. Κρήτης. 

3. Φιλαλήθη Αναστάσιο, Αν. Καθηγητή του τομέα Κοιν. 
Ιατρικής, στο τμήμα Ιατρικής του Παν. Κρήτης. 

Πρόεδρο της Επιτροπής ορίζουμε τον Χελιδώνη Εμμα¬ 
νουήλ με αναπληρωτή τον Γκουρτσογιάννη Νικ. 

Γραμματέα της Επιτροπής ορίζουμε τη Μ. Δερμιτζάκη 
γραμματέα του Τμήματος Ιατρικής του Παν. Κρήτης, με α- 
ναπληρώτρια τη Μ. Τζαγκαράκη. 

II. Ως έδρα της Επιτροπής ορίζουμε το τμήμα Ιατρικής 
του Πανεπιστημίου Κρήτης Ηράκλειο Κρήτης. 

Αρμοδιότητα της Επιτροπής είναι να αποφαίνεται επί 
προσφυγών των υπαλλήλων σε όσες περιπτώσεις προ¬ 
βλέπει ο Ν. 2683/99. 

Η προαναφερόμενη Επιτροπή θα συνεδριάζει μία (1) 
φορά το μήνα σε μέρα και ώρα που θα ορίζονται από τον 
Πρόεδρο, εκτάκτως δε κάθε φορά που θα υπάρξουν αντι¬ 
κειμενικά αυξημένες και έκτακτες ανάγκες όχι όμως πέ¬ 
ραν της μιας έκτακτης συνεδρίασης ανά μήνα. 

Σε περίπτωση κωλύματος ή δικαιολογημένης απουσίας 
τακτικού μέλους της Επιτροπής, θα ειδοποιείται με ευθύ¬ 
νη του εγκαίρως ο γραμματέας της Επιτροπής. 

Η Επιτροπή θεωρείται ότι βρίσκεται σε απαρτία όταν εί¬ 
ναι παρόντα και τα τρία μέλη αυτής. 

Η θητεία της Επιτροπής είναι για δύο (2) έτη και λήγει 
στις 31.12.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου^ 999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-Φ- 

Αριθ. 4311.2/90/99 ( 4 ) 

Τροποποίηση απόφασης κατανομής θέσεων Εκπαιδευτι¬ 
κού Προσωπικού και Ειδικού Τεχνικού Προσωπικού 
στις Ακαδημίες Εμπορικού Ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 19 παρ.1 και 3 του Ν. 
2638/98 «Οργάνωση και λειτουργία της ναυτικής εκπαί¬ 
δευσης ... κ.λπ.» (ΦΕΚ 204 Α/2.9.98). 

2. Την αριθ. 4311.2/121/98/9.12.98 απόφαση Υπουργού 
Εμπορικής Ναυτιλίας με θέμα «Κατανομή θέσεων ΕΠ και 
ΕΤΠ στις ΑΕΝ» (ΦΕΚ 1268Β/21.12.98). 

3. Τις εκπαιδευτικές ανάγκες που υφίστανται σήμερα 
σπςΑΈ.Ν. 

4. Το γεγονός ότι από τις διατάξεις της παρούσας δεν 
προκαλείται οικονομική επιβάρυνση, αποφασίζουμε: 

1. Την τροποποίηση της αριθ.4311.2/121/98/9.12.98 α¬ 
πόφασης ΥΕΝ που αφορά στην κατανομή, των οργανικών 
θέσεων του Εκπαιδευτικού Προσωπικού (Ε.Π.) και του Ει¬ 
δικού Τεχνικού Προσωπικού (Ε.Τ.Π.), στις Ακαδημίες Ε¬ 
μπορικού Ναυτικού που συστάθηκαν με το άρθρο 19 Ν. 
2638/98 κατά βαθμίδα και κατηγορία ως ακολούθως: 


α. ΑΕΝ/ΑΣΠΡΟΠΥΡΓΟΥ: 

Στη βαθμίδα Καθηγητών - Επίκουρων Καθηγητών θέσεις 48 
Στη βαθμίδα Επιμελητών θέσεις 11 

Στη βαθμίδα Καθηγ. - ειδικ. μαθημάτων θέσεις 6 

Στην Κατηγορία Ειδικού Τεχνικού Προσωπικού θέσεις 7 
β. ΑΕΝ/ΜΑΚΕΔΟΝΙΑΣ: 

Στη βαθμίδα Καθηγητών - Επίκουρων Καθηγητών θέσεις 18 
Στη βαθμίδα Επιμελητών θέσεις 2 

Στη βαθμίδα Καθηγητών Ειδικών Μαθημάτων θέσεις 4 

Στη βαθμίδα Ειδικού Τεχνικού Προσωπικού θέσεις 6 


γ. ΑΕΝ/ΗΠΕΙΡΟΥ: 

Στη βαθμίδα Καθηγητών - Επίκουρων Καθηγητών θέσεις 8 

Στη βαθμίδα Επιμελητών θέσεις 4 

Στη βαθμίδα Καθηγητών Ειδικών Μαθημάτων θέσεις 2 

Στην Κατηγορία Ειδικού Τεχνικού Προσωπικού θέσεις 1 
δ. ΑΕΝ/ΚΡΗΤΗΣ: 

Στη βαθμίδα Καθηγητών - Επίκουρων Καθηγητών θέσεις 11 

Στη βαθμίδα Επιμελητών θέσεις 3 

Στη βαθμίδα Καθηγητών ειδικών Μαθημάτων θέσεις 2 

Στην Κατηγορία Ειδικού Τεχνικού Προσωπικού θέσεις 2 
ε. ΑΕΝ/ΙΟΝΙΩΝ ΝΗΣΩΝ: 

Στη βαθμίδα Καθηγητών - Επίκουρων Καθηγητών θέσεις 1 

Στη βαθμίδα Επιμελητών θέσεις 1 

Στη βαθμίδα Καθηγητών Ειδικών Μαθημάτων θέσεις 1 

Στην Κατηγορία Ειδικού Τεχνικού Προσωπικού θέσεις 
στ. ΑΕΝ/ΟΙΝΟΥΣΣΩΝ: 

Στη βαθμίδα Καθηγητών- Επίκουρων Καθηγητών θέσεις 3 

Στη βαθμίδα Επιμελητών θέσεις 2 

Στη βαθμίδα Καθηγητών Ειδικών Μαθημάτων θέσεις 
Στην Κατηγορία Ειδικού Τεχνικού Προσωπικού θέσεις 1 
ζ. ΑΕΝ/ΣΥΡΟΥ: 

Στη βαθμίδα Καθηγητών - Επίκουρων Καθηγητών θέσεις 2 

Στη βαθμίδα Επιμελητών θέσεις 1 

Στη βαθμίδα Καθηγητών Ειδικών Μαθημάτων θέσεις 1 

Στην Κατηγορία Ειδικού Τεχνικού Προσωπικού θέσεις 
η. ΑΕΝ/ΧΙΟΥ: 

Στη βαθμίδα Καθηγητών - Επίκουρων Καθηγητών θέσεις 8 

Στη βαθμίδα Επιμελητών θέσεις 2 

Στη βαθμίδα Καθηγητών Ειδικών Μαθημάτων θέσεις 1 

Στην Κατηγορία Ειδικού Τεχνικού Προσωπικού θέσεις 1 

θ. ΑΕΝ/ΚΥΜΗΣ: 

Στη βαθμίδα Καθηγητών - Επίκουρων Καθηγητών θέσεις 3 

Στη βαθμίδα Επιμελητών θέσεις 1 


Στη βαθμίδα Καθηγητών Ειδικών Μαθημάτων θέσεις 
Στην Κατηγορία Ειδικού Τεχνικού Προσωπικού θέσεις 
ι.ΑΕΝ/ΥΔΡΑΣ: 

Στη βαθμίδα Καθηγητών - Επίκουρων Καθηγητών θέσεις 3 
Στη βαθμίδα Επιμελητών θέσες 

Στη βαθμίδα Καθηγητών Ειδικών Μαθημάτων θέσεις 1 
Στην Κατηγορία Ειδικού Τεχνικού Προσωπικού θέσεις 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 11 Νοεμβρίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-·- 

Αριθ. ΔΔΟ/Φ. 101,22/11466 ( 5 ) 

Συμπλήρωση απόφασης μεταβίβασης αρμοδιοτήτων στο 
Γενικό Γραμματέα, στους Προϊσταμένους Διευθύνσε¬ 
ων και Τμημάτων του Υπουργείου Αιγαίου και του δι¬ 
καιώματος να υπογράφουν με «Εντολή Υπουργού». 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 25 και 29 του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/85), όπως συμπληρώ¬ 
θηκε μεταγενέστερα. 

β) Του άρθρου 27του Ν. 2081/92 (ΦΕΚ 154/Α/92), με το 
οποίο προστέθηκε το άρθρο 29Α στο Ν. 1558/85, που τρο¬ 
ποποιήθηκε με το άρθ. 1 του Ν. 2469/97. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Του Π.Δ. 1/1986 «Καθορισμός αρμοδιοτήτων του Υ¬ 
πουργείου Αιγαίου» (ΦΕΚ1/Α/86). 

δ) Του Π.Δ. 359/1986 «Οργανισμός Υπουργείου Αιγαί¬ 
ου» (ΦΕΚ 158/Α/86). 

2. Την αριθ. ΔΔΟ/Φ. 101.22/2205/8.3.99 απόφαση του Υ¬ 
πουργού Αιγαίου σχετικά με τη μεταβίβαση αρμοδιοτή¬ 
των στο Γενικό Γραμματέα κ.λπ. (ΦΕΚ 209/Β/99). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Συμπληρώνουμε την αριθ. ΔΔΟ/Φ. 101.22/2205/ 
8.3.99 (ΦΕΚ 209/Β/8.3.99) απόφαση και ειδικότερα: 

1.1. Το άρθρο 3 αυτής και μεταβιβάζουμε στον Προϊστά-'* 
μενο Δ/νσης Διοικητικού - Οικονομικού ή στο νόμιμο ανα¬ 
πληρωτή του το δικαίωμα να υπογράφει «με Εντολή Υπουρ¬ 
γού» τις συμβάσεις για την προμήθεια υλικών ή εκτέλεση 
εργασιών με την προϋπόθεση ότι έχει προηγηθεί η έγκριση 
της δαπάνης από τα ιεραρχικά υπερκείμενα όργανα. 

1.2. Το άρθρο 4 αυτής και μεταβιβάζουμε στον Προϊ¬ 
στάμενο της Δ/νσης Περιφερειακής Ανάπτυξης ή το νόμι¬ 
μο αναπληρωτή του το δικαίωμα να υπογράφει «με Εντο¬ 
λή Υπουργού» τη διαβίβαση σχεδίων Προεδρικών Δια¬ 
ταγμάτων στη Γενική Γραμματεία του Υπουργικού 
Συμβουλίου και το Συμβούλιο της Επικράτειας, που αφο¬ 
ρούν τα ανάλογα θέματα του εδαφ. ζ’ της παρ. 3, του αρθ. 

2 του Π.Δ. 1/86, για την κατά Νόμο γνωμοδότηση και 

1.3. Το άρθρο 7, παρ. στ αυτής και μεταβιβάζουμε στον 
Προϊστάμενο του Τμήματος Πολιτισπκής Ανάπτυξης ή το 
νόμιμο αναπληρωτή του το δικαίωμα να υπογράφει «Με ε¬ 
ντολή Υπουργού». 

1.3.1. Εντολές δημοσίευσης στην Εφημερίδα της Κυ- 
βερνήσεως των εγκεκριμένων Προεδρικών Διαταγμάτων 
και 

1.3.2. Την ανακοίνωση στις καθ’ ύλην αρμόδιες Υπηρε¬ 
σίες των σχετικών Π.Δ. μετά τη δημοσίευσή τους στην Ε¬ 
φημερίδα της Κυβερνήσεως. 

2. Από την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού. 

Η απόφση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 3 Νοεμβρίου 1999 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-Φ- 

Αριθ. 06/6188 (6) 

Μεταβίβαση κοινοχρήστων εκτάσεων στο Δήμο Πιερέων. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το άρθρο 164 του Αγροτικού Κώδικα. 

2. Το Ν. 3200/55 περί διοικητικής αποκέντρωσης. 

3. Την παρ. 8 του άρθρου 10 του Ν. 2503/97. 

4. Το αριθ. 2509/15.6.99 έγγραφο του Δήμου Πιερέων. 

5. Το αριθ. 30666/17.3.99 έγγραφο του Υπ. Γεωργίας 
Δ/νσης Πολιτικής Γης, περί μεταβίβασης κοινοχρήστων ε¬ 
κτάσεων (δρόμων, πλατειών, πάρκων κ.λπ.) στους οικεί¬ 
ους Δήμους και Κοινότητες. 

6. Τα κτηματολογικά στοιχεία του συν/σμού Μουσθένης 
Ο.Δ. έτους 1981, αποφασίζουμε: 

Μεταβιβάζουμε δωρεάν, κατά πλήρη κυριότητα και νο¬ 
μή στο Δήμο Πιερέων τις κατωτέρω κοινόχρηστες εκτά¬ 
σεις του συν/σμού Μουσθένης όπως αναγράφονται 


στους οικείους κτήματα - πίνακες προκειμένου να χρησι¬ 
μοποιηθούν για το σκοπό για τον οποίο αφέθηκαν κατά 
την Ο.Δ. έτους 1981 και για λόγους προστασίας αυτών α¬ 
πό τυχόν επεκτάσεις και καταπατήσεις τρίτων. 


Αριθ. 

Αριθ. 

Έκταση 

Χρήση 

Ο.Τ. 

Οικοπέδου 

τ.μ. 


38 

275 

867 

Πλατεία 

17 

656 

580 

» 

47 

661 

140 

Πλατεία 

30 

370 

480 

Πράσινο 

42 

375 

2.000 

» 

67 

559 

100 

» 

64 

560 

1.580 

» 

92 

640 

321 

» 

91 

662 

218 

» 

- 

8 

10.010 

ρέμα 

- 

187 

2.914 

» 

- 

439 

1.797 

» 

- 

502 

893 

» 

- 

621 

60 

» 

- 

637 

188 

» 

- 

647 

590 

» 


Η κυριότητα των ως άνω εκτάσεων θα περιέλθει στον εν 
λόγω Δήμο από της μεταγραφής της απόφασής μας αυ¬ 
τής στα βιβλία των Υποθηκοφυλακείου Ελευθερούπολης, 
η οποία θα γίνει με μέριμνα του Δήμου και μετά τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Καβάλα, 25 Οκτωβρίου 1999 

Ο Νομάρχης 
ΘΕΟΔ. ΚΑΛΛΙΟΝΤΖΗΣ 
-Φ- 

Αριθ. 11384/99 ( 7 ) 

Έγκριση τροποποίησης του κανονισμού του αμοιβαίου 
κεφαλαίου ΗΕ1Λ/ΕΤΙΑ ΑΜΟΙΒΑΙΟ ΚΕΦΑΛΑΙΟ ΜΙΚΤΟ 
ΕΣΩΤΕΡΙΚΟΥ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 142/30.9.1999 θέμα 6) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 
Α' 167) «Εταιρείες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα Ιο του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚΑ 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

3. Την από 30.9.1999 αίτηση της διαχειρίστριας εταιρεί¬ 
ας ΑΙϋΑΝΖ ΑΕΔΑΚ με τον υποβληθέντα τροποποιημένο 
κανονισμό του αμοιβαίου κεφαλαίου. 

4. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει την τροποποίηση του κανονισμού του αμοιβαί¬ 
ου κεφαλαίου ΗΕΙΛ/ΕΤΙΑ ΑΜΟΙΒΑΙΟ ΚΕΦΑΛΑΙΟ ΜΙΚΤΟ 

ΕΣΩΤΕΡΙΚΟΥ που αφορά στην αλλαγή επωνυμίας σε 
«Α11ΙΑΝΖ ΡΙ_υ8 ΑΜΟΙΒΑΙΟ ΚΕΦΑΛΑΙΟ ΜΙΚΤΟ ΕΣΩΤΕΡΙ¬ 
ΚΟΥ» σύμφωνα με τον υποβληθέντα από τη διαχειρίστρια 
εταιρεία Α11ΙΑΝΖ ΑΕΔΑΚ τροποποιημένο κανονισμό. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην απόφαση έγκρισης Οργανισμού Εσωτερικής Υπηρε¬ 
σίας Δήμου Συβότων Νομού Θεσπρωτίας, που δημοσιεύθη- 
κε ΦΕΚ 725/19.5.99 τ.Β' και στη σελ. 9219, άρθρο 8, κατηγο¬ 
ρία Δευτεροβάθμιας Εκπαίδευσης, γίνεται η εξής διόρθωση: 

Από το εσφαλμένο «ΔΕ 30 Τεχνικών (υδραυλικός) 2 
(δύο)», στο ορθό «ΔΕ30 Τεχνικών (υδραυλικός) 1 (μία)». 

(Από την Περιφέρεια Ηπείρου) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ.ρΓ 

6-ΠΊ3ΪΙ: ννβ&ΙΤ138ΐβ|· @ θΙ.ρΓ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Ν ικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μ ®χρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελ ( 5 ες κα ι άνω προσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 »> 

30.000 >· 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσοτης 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 1ά.0<Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








